《先照楼为玉无瑕上人题》
明代·陶宗仪

若木枝头耀烛龙，寅宾先与最高峰。光明遍照三千界，楼阁宏开第一重。

举目心徵香水海，至诚膜礼紫金容。五时说法如亲听，向上圆机不露锋。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。